Haakon Sørbye

Haakon Sørbye (1920–2016)Dødsannonse, Aftenposten, 16. september 2016, s. 29. var en norsk sivilingeniør og motstandsmann under den andre verdenskrig. Han var medlem av Skylark B. De siste 17 årene av sitt yrkesliv var han professor ved Norges tekniske høgskole.

 Andre verdenskrig 

Sørbye deltok i militæraksjonene mot invasjonen våren 1940. Da Norge kapitulerte, gikk han tilbake til studiene på NTH.
Han ble radio-operatør i Motstandsbevegelsen Skylark B.
Han ble avslørt, tatt til fange av Gestapo, og plassert i tysk fangenskap. I august 1943 ankom han konsentrasjonsleiren Natzweiler i Frankrike. Han ble flyttet mellom forskjellige leire, og reddet av Røde Kors nær krigens slutt.Hvitbusser: Les hele Haakon Sørbyes historie  Han satt en periode i Dachau konsentrasjonsleir.

Sørbye var ingeniørstudent og radioamatør. I Dachau klarte han å sette sammen en fungerende radiomottaker med radiodeler som andre fanger hadde funnet. Radioen fikk blant annet inn norskspråklig sending fra London og de norske fangene ble vinteren og våren holdt orientert om krigens gang.

Tilbake i Trondheim fortsatte han studiene sine for å bli elektroingeniør, og var engasjert i regigjengen ved Studentersamfundet i Trondhjem. Han jobbet med UKA i 1939, under UKA 1945 var han regisjef.Student-TV: Historisk omvisning på Samfundet Han er senere blitt æresmedlem av Studentersamfundet. Han har vært guide for Hvite busser til Auschwitz og Aktive Fredsreiser.

 Arbeid etter krigen 
 1948-1957 Stipendiat og senere forsker ved Forsvarets forskningsinstitutt, Bergen
 1951 Opphold som NTNF-stipendiat i Storbritannia
 1957–1960 Senior scientist, Shape Technical Center i Haag i Nederland
 1960–1964  Forsker, Forsvarets forskningsinstitutt, med opphold i Bergen og på Kjeller
 1964–1970 Dosent, NTH med fagområde telefonteknikk
 1970–1972 Professor, Den tekniske høyskole i Twente i Nederland, med fagområde kommunikasjonsteknikk
 1972–1987 Professor ved NTH, teleteknikk med fagområde teletrafikksystemerNTNU: Sørbyes biografi 

 Utmerkelser 
For sin innsats under krigen ble Sørbye tildelt Haakon VIIs Frihetsmedalje og Deltagermedaljen, samt britiske King's Medal for Courage in the Cause of Freedom. I mars 2015 ble han tildelt Kongens fortjenstmedalje for sitt arbeid som tidsvitne for Hvite Busser og Aktive Fredsreiser.

 Referanser 

Litteratur


 Eksterne lenker 
 Adressa: Fengslet radioagent varslet Tronstad 
 natzweiler.info: Haakon Sørbye
 Student-TV: Intervju med Sørbye

Kategori:Professorer ved NTH
Kategori:Norske sivilingeniører
Kategori:Secret Intelligence Service (SIS) agenter i Norge
Kategori:Haakon VIIs Frihetsmedalje
Kategori:Deltagermedaljen
Kategori:King's Medal for Courage in the Cause of Freedom
Kategori:Medlemmer av Norges Tekniske Vitenskapsakademi
Kategori:Kongens fortjenstmedalje
Kategori:Personer fra Oslo
Kategori:Fanger i Natzweiler
Kategori:Fanger i Dachau